**PLANINCI**

**ROGLA – LOVRENŠKA JEZERA - PESEK**

|  |
| --- |
| Sobota, 20.10.2018, ob 8.uriAvtobusna postaja Velenje |
| POVRATEK: med 15. in 16. uro |
| PREVOZ: posebni avtobus |
| STROŠKI: plačilo avtobusnega prevoza |
| ZAHTEVNOST: lahka, nezahtevna pot, ponekod razmočena zaradi močvirskega barja |
| OPREMA: planinska obutev, topla oblačila  |
| VREME: V primeru slabe vremenske napovedi se izlet prestavi, o tem boste obveščeni do petka 19. oktobra. |
| HRANA IN PIJAČA: iz nahrbtnika |
| PRIJAVE: Prijavite se mentorici Petri Oder Čevnik na šoli do srede, 17. oktobra. |
| ČAS HOJE: od 3 do 4 ure zmerne hoje |

OPOMBA: V primeru velikega števila udeležencev, se bomo morda razdelili v dve skupini, od katerih bo ena šla od Rogle proti Pesku, druga pa v obratni smeri.

### Pohorje je prepredeno s številnimi potmi, ki so primerne tako za družine z otroki kot za druge pohodnike. Mi se bomo tokrat podali do ene izmed njegovih najlepših znamenitosti - Lovrenških jezer. Od hotela Planja bomo krenili proti severu, proti Ostruščici (1498 m). Tamkajšnje planje so nastale pred stoletji, ko so pastirji na položnih slemenih izkrčili gozdove in jih spremenili v pašnike, preko njih bomo preko šotnega barja prispeli do Mulejevega vrha, kjer se prične gozdni rezervat. Pot nas vodila izmenično preko travnikov in gozdov, vse dokler ne bomo prispeli Lovrenških jezer. Gre za enega najlepših slovenskih fenomenov, in sicer **visoko barje**, sestavljeno je iz **dveh delov**, ki ju loči **pas gozda**. Sestavlja ga d**vajset jezerc** ali barjanskih oken, leži pa na **slemenu Planinka** na nadmorski višini okrog **1520 metrov.** Njegovo starost ocenjujejo na **približno 8000 let**, tako da naj bi nastalo po **koncu zadnje ledene dobe**. Barje nima nobenega **pritoka**, zato nastaja izključno iz **padavinske vode**, jezerca pa so nastala z erozijo, saj se dno pri vseh nadaljuje v šoto. T**udi poleti so polna vode**, kar priča o veliki zmožnosti zadrževanja vode. Lovrenško barje ima **površino 22 hektarjev** in predstavlja posebej zavarovano območje **gozdnega rezervata.** Ob jezercih se bomo sprehodili po lesenih mostičkih, se povzpeli na razgledni stolp, si privoščili malico in se naužili svežega **pohorskega zraka**, nato pa bomo krenili po markirani poti proti koči na Pesku. Po dobri uri spusta bomo prispeli do umetnega jezera pri Mašin žagi. Od tam je našega cilja le še slabih 20 minut hoje.